Shane Legg

Shane Legg CBE (gebore 1973 of 1974) is 'n masjienleernavorser en entrepreneur. Saam met Demis Hassabis en Mustafa Suleyman het hy DeepMind Technologies (later deur Google gekoop en nou Google DeepMind genoem) mede-gestig, en werk daar as die hoof KAI-wetenskaplike. Hy is ook bekend vir sy akademiese werk oor kunsmatige algemene intelligensie, insluitend sy tesis onder toesig van Marcus Hutter.

Vroeë lewe en opvoeding
Legg het Rotorua Lakes Hoërskool in Rotorua, op Nieu-Seeland se Noord-eiland, bygewoon. Hy het sy voorgraadse studies in 1996 aan die Waikato Universiteit voltooi. Ook in 1996 het hy sy MSc-graad verwerf met 'n tesis getiteld "Solomonoff Induction", saam met Cristian S. Calude aan die Universiteit van Auckland.Legg, Shane, Maarrt 1997, Solomonoff Induction, Auckland, New Zealand, Departement Wiskunde, Universiteit Auckland, url=https://www.cs.auckland.ac.nz/research/groups/CDMTCS/researchreports/view-publication.php?selected-id=30 argief datum 10 Februarie 2023, toegang 24 Desember 2024 argief https://web.archive.org/web/20230210171733/https://www.cs.auckland.ac.nz/research/groups/CDMTCS/researchreports/view-publication.php?selected-id=30 |url-status=live

Navorsingsbelangstellings
In die vroeë 2000's het Legg die term "kunsmatige algemene intelligensie" (KAI) weer bekendgestel en saam met Ben Goertzel gewild gemaak, om 'n KI te beskryf wat feitlik enige kognitiewe taak kan doen wat 'n mens kan doen. Destyds sou dit "jou op die kranksinnige rand plaas" om oor KAI te praat.

Legg is bekend vir sy kommer oor eksistensiële risiko van KI, wat in 2011 in 'n onderhoud op LessWrong uitgelig is, en in 2023 het hy die verklaring oor KI se risiko van uitsterwing onderteken.

Loopbaan
Voor sy PhD en voor hy DeepMind medestigter was, het Shane Legg by "'n aantal sagteware-ontwikkelingsposisies by private maatskappye" gewerk, insluitend die "grootdatafirma Adaptive Intelligence" en die opstartonderneming WebMind wat deur Ben Goertzel gestig is.

Navorsing
Legg het later 'n PhD verwerf aan die Dalle Molle Instituut vir Kunsmatige Intelligensie Navorsing (IDSIA), 'n gesamentlike navorsingsinstituut van USI Università della Svizzera italiana en SUPSI. Hy het saam met Marcus Hutter aan teoretiese modelle van superintelligente masjiene (AIXI) gewerk en in 2008 sy doktorale tesis getiteld "Machine Super Intelligence" voltooi. Hy het toe 'n postdoktorale genootskap in finansies by USI voltooi, en 'n verdere genootskap by University College London se Gatsby Computational Neuroscience Unit begin.

DeepMind
Demis Hassabis en Shane Legg het mekaar die eerste keer in 2009 by University College London ontmoet, waar Legg 'n postdoktorale navorser was. 

In 2010 het Legg die nuwe onderneming DeepMind Technologies saam met Demis Hassabis en Mustafa Suleyman gestig. DeepMind Technologies is in 2014 deur Google gekoop. Na die samesmelting met Google Brain in 2023 staan die maatskappy nou bekend as Google DeepMind.

Volgens 'n artikel uit 2017 was 'n belangrike deel van sy werk as hoofwetenskaplike om werwing te monitor, te besluit waar DeepMind sy pogings moet fokus, en om DeepMind se KI-veiligheidswerk te lei. 

Vanaf Julie 2023 werk Legg by Google DeepMind as die Hoof KAI-wetenskaplike.

Toekennings en eerbewyse

Legg is bekroon met die prys van $10 000 van die Kanadese Singulariteitsinstituut vir Kunsmatige Intelligensie vir sy PhD wat in 2008 gedoen is.

Legg is in die 2019 Verjaarsdag-eerbewyse as Kommandeur van die Orde van die Britse Ryk (CBE) aangestel vir dienste aan die wetenskap- en tegnologiesektor en vir belegging.

 Verwysings 

Kategorie:Geboortes in 1973
Kategorie:Lewende mense
Kategorie:Kunsmatige intelligensie